Мемлекет басшысы стратегиялық командалық-штабтық оқу-жаттығуларына қатысты
"Мемлекет басшысы стратегиялық командалық-штабтық оқу-жаттығуларына қатысты" | "https://abai.kz/post/101334"
TITLE: Мемлекет басшысы стратегиялық командалық-штабтық оқу-жаттығуларына қатысты
URL: https://abai.kz/post/101334
META: "Мемлекет басшысы стратегиялық командалық-штабтық оқу-жаттығуларына қатысты" | "https://abai.kz/post/101334"
DATE: 25.11.2019
AUTHOR(s): Abai.kz
TOTAL WORDS: 117
TEXT: Бүгін Қазақстан Республикасының Президенті – Қарулы Күштердің Жоғарғы Бас қолбасшысы Қасым-Жомарт Тоқаевтың басшылығымен Қорғаныс министрлігінде мемлекеттік органдардың бірінші басшыларының қатысуымен стратегиялық командалық-штабтық оқу-жаттығулары өтті. Мемлекет басшысына оқу-жаттығулардың негізгі міндеттері мен кезеңдері туралы мәлімет берілді. Аталған оқу-жаттығулары қазіргі сын-қатерлерді ескере отырып, Қазақстан Республикасының қорғаныс жүйесі мен әскери қауіпсіздігін сақтау мақсатында ведомствоаралық іс-қимылдарды нығайтуға бағытталған. Оқу-жаттығу барысында елімізге төнетін сыртқы қатерлерді болдырмау үшін әскери және әскери емес сипаттағы мемлекеттік шараларды жүзеге асыру мәселелері пысықталды. Мемлекет басшысы әскери қауіпсіздік саласындағы нормативтік-құқықтық актілерді жетілдіру, сондай-ақ, қорғаныс жүйесі алдындағы міндеттерді шешу үшін мемлекеттік органдарды дайындау шараларын жолға қою жөнінде бірқатар тапсырма берді. Оқу-жаттығу соңында Қасым-Жомарт Тоқаев өздерінің әскери борыштарын атқару кезінде қаза тапқан Қазақстан армиясының сарбаздары мен офицерлерінің рухына тағзым етті. Abai.kz
